Wests Of Kings Lynn, Kings Lynn Scania Way. Hardwick Industrial Estate. Kings Lynn. Norfolk.	PE30 4LP	08433835313 08433835313 Visit Garage Website namibia – dalenatjie se sketsblad
‘n Kasteel in die woestyn
Sondag, in die boekwinkel, opsoek na Deon Lamprecht se Tannie Pompie se oorlog, kom ek af op ‘n boek van Malene Breytenbach, Eenoogkoning. Ek het al vantevore een van haar boeke gelees, Pluimprinse. Die storie was mooi en die omgewing bekend maar die karakters se praat was nie vir my so lekker op die oor nie. Uit pure nuuskierigheid tel ek toe Eenoogkoning van die rak af op.
Ek bekyk die boek van voor en agter maar die inligting is min, loer toe maar bietjie binne-in. Daar blyk liefde, verlies en bietjie geskiedenis tussen die blaaie te wees.
En die Duwisib-kasteel in die suide van Namibië.
Ongelukkig is die kasteel op die voorblad nie die Duwisib-kasteel nie. Ek het nog nie die boek begin lees nie so ek weet nie of daar nog kastele ter sprake is nie, maar indien daar nie is nie, het iemand nie hul huiswerk gedoen nie…
Ek en Manlief het die Duwisib-kasteel ‘n paar jaar terug besoek en verwonderd deur sy gange gedwaal. Die kasteel is in 1909, na afloop van die Duitse-Nama oorlog deur Baron Kaptein Heinrich von Wolf gebou. Die Baron het egter in 1916 tydens die Eerste Wêreldoorlog gesneuwel en die Barones, wat ten tyde van sy afsterwe in Duitsland was, het net nooit weer teruggekeer na hul kasteel in die woestyn nie.
Die kasteel behoort deesdae, na ‘n handvol eienaars, aan die staat en word goed onderhou. Ai, as daardie mure tog kon praat…
17/02/2015 dalenatjie	duwisib,duwisib-kasteel,eenoogkoning,kasteel,malene breytenbach,namibia,namibië	6 Kommentaar
Stuur vir my ‘n poskaart…
Ek en my sussie is ywerige ondersteuners van Yuppiechef.com. Afgesien van afslag hier en daar, buitengewone items, goeie diens en die opwinding om iets deur die pos of koerier te ontvang, word elke pakkie wat afgelewer word vergesel deur ‘n yskasmagneet en ‘n kaartjie met ‘n persoonlike boodskap. Dit is soos om ‘n briefie te kry van ‘n ou bekende, dit laat ‘n mens so ‘n bietjie spesiaal voel. Die ander lekker van die kaartjie is die feit dat jy dit langs die stippelyn kan skeur en dan die voorste helfde as ‘n poskaart kan gebruik – iets wat ek en sussie so af en toe doen. Ek moet bieg dat ons dit lanklaas gedoen het, hopelik sal ons in 2015 meer moeite daarmee doen.
So lyk een van my poskaarte wat ek twee jaar terug vir haar gestuur het:
Alhoewel daar molle in Namibië is, is die namibsandmol (en die gepaardgaande wetenskaplike naam) suiwer fiktief. Tydens my en Manlief se 2012 Namibiese toer het ons oral stapels klippe opgemerk en dis waar ons verbeelding oorgeneem het en die gespierde namibsandmol sy oorsprong gekry het. Die spatsels wit klip teen die koppies (nee dit was nie dassiemis nie – ken darem die verskil tussen ‘n witklip en ‘n witgekakte klip) is ook toe sommer die mol se toedoen, by gebrek aan meer kennis en ‘n beter verduideliking.
23/01/2015 dalenatjie	klipstapels,molle,namibia,namibië,poskaarte,yuppiechef	5 Kommentaar